వాషింగ్టన్: నోటితో మాట్లాడుతూనే నొసటితో వెక్కిరిస్తున్న చైనా.. తాజాగా భారత్ను మరింత ఇరకాటంలో పెట్టేందుకు పథకం పన్నుతోందా? ఇప్పటికే హిందూ మహాసముద్రం అంచున ఆఫ్రికా దేశం జిబౌటీ వరకు విస్తరించిన డ్రాగన్... తాజాగా పాకిస్తాన్లోనూ పాగా వేయనుందా? అమెరికా వార్షిక నివేదిక చూస్తే అవుననే సమాధానమే వినిపిస్తోంది. మంగళవారం అమెరికా కాంగ్రెస్ ముందుకొచ్చిన ఈ 97 పేజీల వార్షిక నివేదికలో పలు ఆసక్తికర విషయాలు వెల్లడయ్యాయి. 2016లో చైనా మిలటరీ బడ్జెట్ అమాంతం 180 బిలియన్ డాలర్లకు చేరుకున్నట్టు అమెరికా అంచనా వేసింది.  భారత కరెన్సీలో దీని విలువ రూ. 11.6 లక్షల కోట్లకు పైమాటే. చైనా అధికారికంగా ప్రకటించిన రక్షణ బడ్జెట్ 140.4 బిలియన్ డాలర్లకు, అమెరికా అంచనాకు మధ్య భారీ వ్యత్యాసం ఉండడం గమనార్హం. ఆర్ధిక పరిస్థితి మందగమనంలో ఉన్నప్పటికీ.. రక్షణ రంగం కోసం ‘ముందు చూపుతోనే’  అత్యధిక నిధులు కేటాయించినట్టు చైనా నాయకులు చెబుతున్నారని అమెరికా తన నివేదికలో పేర్కొంది. కాగా జిబౌటీలో చైనా నిర్మించిన తొలి వైమానిక స్థావరాన్ని అమెరికా తన నివేదికలో పదేపదే ప్రస్తావించడం విశేషం. దీనికీ కారణం లేకపోలేదు. అమెరికా మిలటరీ బేస్కు కూడా జిబౌటీ కీలక ప్రదేశమే. ఎర్రసముద్రానికి దక్షణ ముఖద్వారంగా... సూయెజ్ కెనాల్ మార్గంలో ఉండడంతో దీనికి వ్యూహాత్మక ప్రదేశంగా పేరుంది. ‘‘తనతో స్నేహంగా కొనసాగుతున్న దేశాల్లో చైనా మరిన్ని మిలటరీ స్థావరాలు నిర్మించే అవకాశాలు మెండుగా కనిపిస్తున్నాయి. పాకిస్తాన్ వంటి దేశాలు దీర్ఘకాలిక మిత్రులుగా కొనసాగడంతో పాటు... అలాంటి వ్యూహాత్మక ప్రయోజనాలనే ఆశిస్తున్నందున చైనాకు ఇది మరింత సులువవుతుంది’’ అని అమెరికా పేర్కొంది. కాగా ఇప్పటికే ఆసియా-ఫసిఫిక్ ప్రాంతంలో చైనా ఆయుధ ఎగుమతికి పాకిస్తాన్ కీలక మార్కెట్గా కొనసాగుతోంది. మరోవైపు హిందూ మహా సముద్రం వాయువ్య తీరంలో ఉన్న జిబౌటీ... చైనాకు మరో ఆయువుపట్టుగా మారుతుండడం భారత్ను కలవరపెడుతున్న సంగతి తెలిసిందే.
vashington: notitho maatlaadutuunae nosatito vekkiristunna chaina.. taajaagaa bhaaratnu marinta irakaatamlo pettenduku pathakam pannutonda? ippatike hindu mahasamudram anchuna africa desham jibouty varaku vistarinchina dragan... taajaagaa paakistaanloonuu paga veyanunda? america vaarshika nivedika chuste avunane samadhaname vinipistondi. mangalavaaram america congress mundukochina ee 97 paejeela vaarshika nivedikalo palu aasaktikara vishayaalu velladayyaayi. 2016loo chaina milatary budget amaantam 180 billian daalarlaku cherukunnattu america anchana vesindi.  bhaarata correnseelo deeni viluva roo. 11.6 lakshala kotlaku paimate. chaina adhikaarikamgaa prakatinchina rakshana budget 140.4 billian daalarlaku, america anchanaaku madhya bhari vyatyaasam undadam gamanarham. aardhika paristhiti mandagamanamlo unnappatikii.. rakshana rangam kosam ‘mundu chuputhone’  atyadhika nidhulu ketayinchinattu chaina naayakulu chebutunnarani america tana nivedikalo perkondi. kaga jiboutiiloo chaina nirminchina toli vaimanika sthaavaraanni america tana nivedikalo padepade prastaavinchadam visesham. deenikee kaaranam lekapoledu. america milatary besku kuudaa jibouty keelaka pradesame. errasamudraaniki dakshana mukhadwaaramgaa... suiz kenal maargamlo undadamtho deeniki vyuuhaatmaka pradesamgaa perundi. ‘‘tanatho snehamgaa konasaagutunna deshaallo chaina marinni milatary sthaavaraalu nirminche avakaasaalu mendugaa kanipistunnaayi. pakistan vanti deshaalu deerghakaalika mitrulugaa konasagadamto paatu... alanti vyuuhaatmaka prayojanaalane aasistunnanduna chainaaku idhi marinta suluvavutundi’’ ani america perkondi. kaga ippatike asia-fasific praantamlo chaina aayudha egumatiki pakistan keelaka marketga konasagutondi. marovaipu hindu mahaa samudram vaayuvya teeramlo unna jibouty... chainaaku maro aayuvupattugaa maarutundadam bhaaratnu kalavarapedutunna sangati telisinde.